У наш час кожны педагог шукае новыя падыходы, ідэі ў сваёй педагагічнай дзейнасці. Таму мы пачалі вывучаць і выкарыстоўваць у сваёй рабоце цікавую незаменную метадычную дапамогу — лэпбук. Усім вядома, што лепш запамінаецца тое, што нам цікава, што было эмацыянальна афарбавана. Як жа зрабіць так, каб матэрыял застаўся ў памяці дзіцяці, каб яно магло навучыцца карыстацца ведамі, захацела самастойна пашырыць іх. І мы знайшлі новае рашэнне — зрабіць лэпбук. Актуальнасцю з’яўляецца тое, што лэпбук — гэта выдатны спосаб замацавання і паўтарэння матэрыялаў тэматычнага тыдня або прадмета даследавання.